शिमला। हिमाचल प्रदेश में कोरोना (Corona) महामारी के चलते काफी समय से बंद जनमंच कार्यक्रम (Jan Manch Program) आज फिर शुरू हो गया। लोगों की घर द्वार शिकायतें (Complaint) सुनने का सिलसिला आज प्रदेश के सभी 12 जिलों में हो रहा है। जयराम सरकार का यह 25वां जनमंच है।
विधानसभा अध्यक्ष विपिन सिंह परमार जिला हमीरपुर के सुजानपुर, विस उपाध्यक्ष हंसराज लाहुल-स्पीति जिले के काजा, जल शक्ति मंत्री महेंद्र सिंह शिमला, शहरी विकास मंत्री बिलासपुर, सामाजिक न्याय अधिकारिता मंत्री ऊना, तकनीकी शिक्षा मंत्री रामलाल मार्कंडेय जिला कुल्लू के भोरंज, पंचायतीराज मंत्री वीरेंद्र कंवर जिला कांगड़ा के इंदौरा, परिवहन मंत्री बिक्रम सिंह जिला मंडी के जोगिंद्रनगर, स्वास्थ्य मंत्री राजीव सैजल जिला चंबा के डल्हौजी, ऊर्जा मंत्री सुखराम चौधरी जिला किन्नौर के कल्पा, वन मंत्री राकेश पठानिया जिला सोलन के अर्की और खाद्य आपूर्ति मंत्री राजेंद्र गर्ग जिला सिरमौर के नाहन में जनमंच के माध्यम से लोगों की समस्याएं सुनेंगे।
hin_Deva bho_Deva